8 – ЭКОНОМЕТРИКАЛЫҚ МОДЕЛЬ ТУРАЛЫ ТҮСІНІК ЖӘНЕ МОДЕЛЬДЕРДІҢ ЖІКТЕЛУ ПРИНЦИПТЕРІ

Экономикалық құбылыстарды экономикалық-математикалық әдістер негізінде талдау, оқылатын экономикалық көрсеткіштерді, оларға әсер ететін факторлармен математикалық байланыстырып құрылған модельдер арқылы зерттеу бүгінгі кезде айрықша өзекті мәселе болып есептелінеді. Нақтылы статистикалық ақпараттар негізінде құрылған осындай модельдер экономикалық үдерістерді талдауда және болжауда ең негізгі құралдар қатарына жатады да, оларды эконометрикалық моделъдер деп атайды.

Сонымен эконометрикалық модель - эконометрикалық мо- дельдеудің негізгі механизмі, құрал-сайманы. Осындай модельдермен нақтылы экономикалық объекті сипатталады және эмпи- риялық (статистикалық) деректер көмегімен оқылып зерделенеді. Сөйтіп нақтылы объектінің іс-әрекеті экономиканың жалпы заңына қарсы келмейтін, оның эмпириялық моделімен сипаттауға болады. Мұндай модель бойынша алдын-ала болжау немесе бірдеңені тұжырымдау қатесі берілген шамадан аспауға тиіс.

Түсіндірілетін айнымалы Ү - кейбір үлестірімділік заңды- лығында түсіндірілген айнымалылардың Х. (/ - 1,..., п) берілген мәндерінде алынған кездейсоқ шама. Модельде түсіндірілетін ай- нымалы шамасы кездейсоқ немесе нақтылы болуы мүмкін.

Модельдер сыныптары. Модельдердің үш негізгі сыныптарын атауға болады: уақыттық қатарлар модельдері, бір теңдеулі регрессиялық модельдер және бір уақыттық теңдеулер жүйелері.

Уақыттық қатарлар модельдері. Мұндай модельдер нәтижелік белгіні уақыттық айнымалылар немесе басқа бір мезгілдегі айнымалыларға байланысты өрнектейді.

Нәтижелік белгі уақытқа байланысты өзгеретін уақыттық қа- тарлар модельдеріне жататындар:

- тренд моделі. Тренд ұзақ уақыт бойы көрсеткіштің деңгейі тұрақты өзгеретінін бейнелейді;

- маусымдық модель. Маусымдық ауытқу деңгейінің ішкі жылдық көрсеткішінің тиянақтылығын сипаттайды;

- тренд моделі және маусымдық модель.

Уақыттық қатарлар модельдері стационарлық және стационарлық емес уақыттық қатарлар бойынша құрылған модельдер болып екіге бөлінеді.

Стационарлық уакыттық қатарлар орташа, дисперсия және автокорреляцияларының тұрақтылықтарымен сипатталады, яғни берілген уақыттық қатарға тренд және маусымдық компоненттер қатыспайды.

Егер уақыттық қатар келтірілген шарттарға жауап бермесе, онда ол стационарлық емес делінеді (яғни берілген уақыттық қатарда тренд және маусымдық компоненттер бар).

Бір теңдеулі регрессиялық модельдер. Мұндай модельдерде түсіндірілетін айнымалы түсіндірілген айнымалылар арқылы бей- неленген функция ретінде беріледі. Мысалға, кейбір тауарларға сұраныс оның бағасына және алатын табысқа байланысты.

Регрессиялық модельдер жұптық (бір факторлы) және көп- мүшелі регрессия болып бөлінеді.

Функция түрлеріне байланысты регрессиялық модельдер сы- зықтық және сызықтық емес болып бөлінеді. Сызықтық регрес- сиялық модельдерді талдайтын және бағалайтын тиімді әдістер жетерлік. Қолданбалы эконометрикада сызықтық регрессиялық модельдерді талдау әдістері базалық болып есептелінеді.

Уақыттық қатарлар модельдеріне қарағанда, регрессиялық модельдерді қолданатын аймақтар біршама кең.

Біруақыттық теңдеулер жүйелері. Берілген модель теңдестіктер және регрессиялық теңдеулерден тұратын, әрбіреуінде түсіндірілген айнымалылармен қатар басқа теңдеулер жүйелерінің түсіндірілетін айнымалылары енгізілген теңдеулер жүйелерімен жазылады. Табыстарды қалып-тастыру моделін мысал ретінде алуға болады.

Маңызды экономикалық үдерісті модельдеуде барлық үш сынып модельдері бірдей қолданылуы мүмкін.

Эконометрикалық модельдерді жіктеу. Әртүрлі сыртқы пішіндеріне байланысты экономет-рикалық модельдер бірнеше жікке бөледі. Аналитикалық формасына (математикалық теңдеу) байланысты сызыктық, қисық сызықтық, дәрежелі модельдер, Брандон модельдері және т.б. болып бөлінеді. Кез-келген эконометрикалық модель келесідей деректер типі негізінде құрылады.

Экономикалық жүйені сипаттайтын көрсеткіштер арасының күрделі байланыстарына және бағыгтарына қарай белгілер бір-бірімен байланысқан және бірде нәтижелік (түсіндірілетін айнымалы) рөлінде немесе бірде факторлық (түсіндірілген айнымалы) рөлінде қол- данылады. Кез-келген сыныптың эконометрикалық моделіндегі айнымалылар келесідей шартты түрлерге бөлінеді.

Регрессиялық модельдер деп эндогендік және экзогендік ша- маларды бір-бірімен байланыстыратын негізгі регрессия теңдеу- лерін айтады. Олар жұптық (модельдер) және көптік регрессия модельдері болып екіге бөлінеді.

Бір-бірімен байланысқан жүйелер - көптеген бір-бірімен байланысқан эндогендік және экзогендік айнымалылардан тұратын экономикалық жүйені толық бейнелейтін модельдер. 

Осылай бір-бірімен байланысқан теңдеулердің параметрлерін табу үшін күрделі әдістер: екі және үш қадамды ең кіші квадраттар әдісі, толық және толық емес ақпаратты максималды бейнелеу әдістері және т.б. қолданылады.

Тәжірибелік жағдайда бір-бірімен байланысқан жүйені қара- пайымдатуға тырысады, яғни оны рекуррент түріне келтіреді. Ол үшін бастапқыда экзогенді. (сыртқы факторлар) айнымалылармен байланысқан эндогенді айнымалыларды (ішкі көрсеткіштер) таңдап алып, оларды у1 -мен белгілейді. Содан кейін тек сыртқы фактор у1 -мен байланысқан ішкі көрсеткіш таңдап алынады да және т.с.с., сөйтіп, келесі көрсеткіштер тек сыртқы факторлармен және алдыңғы ішкілермен байланысады. Мұндай жүйе рекурсивті деп аталады. Рекурсивті жүйенің бірінші теңдеуінің параметрлері ең кіші квадраттар әдісімен табылады да, оларды екінші теңдеуге қояды және оның параметрлерін табу үшін тағыда ең кіші квадраттар әдісі қолданылады және т.с.с.

Эконометрикалық модельдерді құру кезеңдері

Эконометрикалық модельдеу бірнеше есептер қатарын бірге шешуге арналады, сондықтан барлық жұмыс бірнеше кезеңдерге бөлінеді. Мұндай бөлу міндетті емес, дегенмен де эконометристің іс-әрекетін терең түсіну үшін келесі схемаға көңіл аударыңыз.

Берілген зерттеу аралығында шешілетін есептер аймағы кеңейген сайын, тиімді нәтиже алу мүмкіндігі азая беретінін атап өтейік.

Эконометрикалық модельдеу кезеңдерінде атқаратын жұмыстар

1.Қойылымдылық. Зерттеудің мақсатын (талдау, болжау,кейіптеу, басқару шешімі және т.б.) модельдің экономикалық айнымалыларын анықтау

2.Априорлық.  Зерттелінетін  энономикалық құбылыстарды талдаймыз алғашқы мәліметтер және ақпараттарды жинау және реттеу

Жоғарыдағы сұлбада келтірілген кезеңдердің ең күрделісінің бірі - ол эконометриялық модельдерді тұрғызу және қолдану жұмыстары. Осы жұмыстардың өздерін мынадай кезең-

дерге бөлуге болады: зерттеудің мақсатын анықтау, нәтижелік көрсеткіштер жүйелерін тұрғызу және әрбір нәтижелік көрсет- кіштерге көп әсер ететін факторларды таңдап алу, көрсеткіштердің бір-бірімен және факторлармен байланыс формасын таңдау. Басқаша айтқанда, эконометрикалық модельдердің түрлерін таңдау. Алғашқы мэліметтерді жинау жэне ақпараттарды талдау, эконометрикалық модельдерді тұрғызу, яғни олардың параметрлерін анықтау, тұрғызылған модельдің сапасын тексеру, біріншіден оның оқылатын экономикалық үдеріспен адекваттылығын, тұрғызылған модельді экономикалық талдауда және болжауда қолдану.

Эконометрикалық модельдерді түрғызу біршама күрделі. Бір факторлы эконометрикалық модельді қүру алгоритмі блок-схема түрінде 2.1-суретте келтірілген. Негізінде, эконометрикалык модельдерді құру үрдісін жеңілдету мақсатында осы жұмысты бір ретпен орындау көзделген, төменде келтірілгендей бірнеше кезендерге бөледі.

Экономикалық есепті қою және оны сапалы талдау. Мұндағы ең бастысы - есептің мақсатын дұрыс құрып, ескерілмейтін жағдайларды және қандай сұрақтар шешілетінін дұрыс көрсете білу. Сондықтан есепті қою барысында екі түрлі ой ту- дыратын тұжырымдардан алшақ болған жөн. Есепті қоюдағы барлық мағыналар бір бағытта бір мәселе дұрыс қойылуы туралы сөз болуы тиіс. Тек есеп дұрыс және нақтылы қойылғанда ғана тиянақты нәтижеге жетуге болады.

Экономикалық есепті дүрыс қою өте маңызды іс. Бүл кезең модельденетін объектінің ең керекті қасиеттерінен және маңызды іс-әрекеттерінен тұрады, сонымен қатар онда негізгі мақсаттан алшақ байланыстар қарастырылмайды.

Есептің математикалық моделін қүру. Есептің матема- тикалық моделін құру, оны формалдау, яғни реттеп жазу кезеңінен басталады. Математикалық модель құру барысында есептің шарты бір тиянақты математикалық қатынаста өрнектеледі.

Жалпы осы кезеңде бірінші кезекте оның негізгі конструкциясы анықталынады да, содан кейін оның әр бөлімінің терең байланыстары құрылады, белгісіздер, байланыстар және олардың түрлері қабылданады.

Негізгі нәтижелік көрсеткіш және оған әсер ететін байланыстар анықталады да, келешекте осы көрсеткіштер арқылы есептің әртүрлі шешімдеріне талдаулар жасалынады.

Осы жерде зерттелетін экономикалық үрдістің көрсеткіштер жүйелерін құру және әрбір көрсеткішке әсер ететін факторларды анықтау - ең маңызды болып есептелетінін атап өткен жөн.

Нәтижелік экономикалық көрсеткіштер әртүрлі көптеген өн- дірістік факторлармен тығыз байланыста болады. Сондықган осы аталған көп факторлардың ішінен ең керектісі таңдап алынады. Қойылған мақсатқа байланысты факторлардың ішінен ең маңыздысы - бақыланатындары, жиі кездесетіні және объектілері таңдалынады да, солар арқылы эконометрикалық модель тұрғызылады. Эконометрикалық модельді тұрғызған кезде көп

Алғашқы мәліметтер базасы

Экономикалық У- көрсеткішінің X- факторымен байланысының графиктік сипатын бейнелеу.
Әсер ететін факторларды таңдауда статистикалық әдістер қолданылады. Әсерлі факторлардың санын азайту үшін айныма- лыларды қадам процедурасымен сұрыптау тәсілін колданады. Бұл тәсілді факторлардың құндылығын эксперттік бағалармен аныктау тәсілімен қоса қолданған өте ұтымды нәтижеге жеткізеді.

Тұрғызылған математикалық модельдердің негізгі ерекше- ліктерінің бірі - олардың әртүрлі есептеулерде қолданылуы және әртүрлі варианттарда есептер шығаруға болатындығы. Жаңа эко- номикалық есеп шығарарда, егер оны шығаруға керек модель белгілі болса, онда жаңадан модель құруға ұмтылудың қажеті жоқ.

Бір объектіні зерттеуде бірінші кезекте оның экономикалық жағы толық зерделеніп және математикалық байланыстары жан-жақты қарастырылады. Осы байланыстарды белгілі бір математикалық модельге сәйкестендіруге ұмтыламыз. Мұндай іс көбінесе есептің шартын, кейбір күрделі байланыстарының негізгі тұрпын өзгертпей, қарапайым түрде қарастырсақ, нәтиже береді.

Берілген ақпараттарды дайындау. Модельдеу үдерісі берілген ақпараттар жүйесіне катаң талаптар қойып, нақтылы ақпараттарды алу мүмкіндіктерді ескеріп, тәжірибеде қолдана алатын модельдерді іріктеу, таңдау жұмыстарына шектеу қояды. Белгілі бір уақытта ақпараттарды жинау мүмкіндіктерін ескере отырып, оларды дайындауға кететін шығындар да ескеріледі. Бұл шығындар қосымша ақпараттарды қолданғанда алынатын тиімділіктерден аспауға тиіс.

Тәжірибеде алғашқы мәліметтерді жинаудың бірнеше тәсіл- дерін кездестіруге болады. Солардың ішіндегі ең маңыздысы мы- надай үш тәсіл:

- эксперимент қою;

- статистикалық мәліметтерді өңдеу;

- комбинацияланған тәсіл.

Ақпараттарды дайындау барысында ықтималдық теориясы, теориялық және математикалық статистика әдістері қолданылады.

Эконометрикалық байланыстардың параметрлерін есептеу және мағыналарын тусіндіру. Белгілібір тәсілмен эконометрикалық модель ретінде қолданылатын математикалық тендеулердің бір түрін таңдағаннан кейін, оның параметрлерін есептеу керек. Бірінші кезекте бұл параметрлер нақтылы, шындыкқа жақын болғаны жөн. Сонымен қатар, түрғызылған модельдің барлық параметрлері түсінікті және мағынасын түсіндіре алатындай болуы тиіс және олардың тәжірибеде қолданылуының маңызы зор.

Зерделетін байланыс параметрлерінің мәндерін анықтауда тәжірибеде бірнеше тәсілдер мен әдістерді кездестіруге болады. Солардың ішінде тәжірибеде ең көп қолданылатыны - ең кіші квадраттар әдісі. Оның мағынасы эконометрикалық модельдің параметрлерінің мәндері, нәтижелік көрсеткіштің теориялық ухжәне нақтылы у мәндерінің айырмасының қосындыларының квадраты минималды болатын жағдайға сәйкес анықталуында.

Эконометрикалық модельдің белгісіз параметрлерін анықтауда бір тектес теңдеулер жүйесі тұрғызылады да, оның түбірі әр түрлі әдістермен (орнына қою тәсілі, теңдеулерді бір-бірімен қосу, графикалық тәсілмен, Г. Крамер формуласы арқылы және т.б.), көбінесе анықтауыштар арқылы есептелінеді.

Эконометрикалық модельді бағалау және түсіндіру.

Эконометрикалық модельді құрғаннан кейін оны бағалайды.

Эконометрикалық модель құрылып, қалыптастырылғаннан кейін, оның нақтылы экономикалық деректермен дұрыс жұмыс істей алатынын тексерістен өткізу қажет. Тексерістің (талдаудың) екі: теориялық және эмпириялық, деңгейін ажырата білген жөн.

Бағалаудың мақсаты - бас жиынның белгісіз параметрлерінің нақтылы немесе мүмкіндігінше оған жақын мәндерді алу.

Эконометрикалық модельдің типіне байланысты, алдыңғы сұрып жиыны бойынша оны бағалау үшін жұптық немесе көптік корреляция және корреляциялық қатынас коэффициенттері есептелінеді. Есептеліп отырған көрсеткіштердің дәлділігіне жету мақсатта үтірден кейінгі разрядты көп алуға ұмтылу онша нәтиже бере бермейді. Сондықтан үш разрядтан артық оны әрі қарай жалғастырудың қажеті жоқ. Алынған теңдеуді түсіндіру, яғни математикалық статистика тілінен экономикалық тілге ауыстыру ең күрделі істің бірі. Қандай статистика болмасын, регрессия тендеуін және модельге енген факторлардың мәнділігін бағалаудан, яғни әр фактордың нәтижелік көрсеткішке қалай әсер ететінін анықтаудан басталады. Регрессия коэффициентінің мәні өскен сайын, оған сәйкес фактор нәтижелік көрсеткішке үлкен әсер етеді. Регрессия коэффициенттерінің таңбасы да мағыналы. Егер ол теріс таңбалы болса, нәтижелік көрсеткішті кемітуге, ал оң таңбалы болса, керісінше өсіруге тырысады. Экономикалық теория бойынша қарастырылып отырған фактор нәтижелік көрсеткішті үлкейтуге тиіс, ал өңдеу нәтижесінде регрессия таңбасы теріс, яғни керісінше кемітпекші. Мұндай жағдайда барлық есептеулерді және алғашқы мәліметтерді қайтадан тексеріп, міндетті түрде қандай жағдайда қателік кеткенін қайта-қайта тексеру арқылы анықтау қажет. Кейде көп факторлардың біріккен әсерінен, оң таңбалы әсер етуші фактордың әсерлік бағыты өзгеріп кетуі мүмкін. Алынған байланыстың аналитикалық сипаттамаларын есептеу. Құрылған эконометрикалық модельді экономикалық құбылысты және үрдісті терең тертгеу барысында қолданады. Оқылып отырған экономикалық жүйенің аналитикалық сипаттамаларын дәстүрлі әдістермен анықтау мүмкін емес. Осындай жағдайларда табылған экономикалық-статистикалық байланыс (өндірістік функция) осы сипаттамаларды анықтауға мүмкіншілік тудырады. Кез келген оқылып отырған үдерістің немесе құбылыстың өзіне тән ерекшеліктері, алынған эконометрикалық модельде және оның аналитикалық сипатгамаларында өрнектеледі.

Тәжірибеде көптеген әртүрлі аналитикалық сипаттамалар қолданылады. Эконометрикалық модельдердің осындай анали- тикалық сипаттамаларына: детерминация коэффициенті және дәлділігі, нәтижелік көрсеткіштің оргаша және шектік тиімділігі, икемділік коэффициенті, факторлардың аралық ауысқыштығы, изокванттары және т.б. жатады. Осы аталған сипаттамалардың әрқайсысы алынған эконометрикалық модельді ескере отырып, белгілі бір ережелермен анықталады.

Құрылған функцияның экономикалық түсіндірмесі
Алынған эконометрикалық модельді түсіндіріп салыстыруда (түсіндіру, мағынасын және мәнділігін жан-жақты талқылау, бір құбылысқа немесе үдеріске сәйкестендіру) оның мазмүны өте ерекше мәнді болып есептелінеді. Тек бір мазмұнның өзі бірнеше экономикалық-статистикалық байланыстардан тұруы және олар бір кезеңдегі немесе бір типтес шаруашылықтардың немесе бірнеше жылғы мәліметтердің заңдылығын көрсетуі мүмкін.

Берілген эконометрикалық модельдің мазмұны кеңістікте де және уақыт аралығында да өзгеріске ұшырамайды. Егер алғашқы сұрып жиынының санын көбейтсек немесе кемітсек, демек осы жиын бойынша тұрғызылатын эконометрикалық модельдің мазмұны да өзгеріске ұшырайды. Аграрлық салаларда аналитикалық жоспар құру жұмыстарында эконометрикалық модельдің алатын орны зор. Бірақ эконометрикалық модель параметрлерінің мағынасын нақтылы түсінбейінше, оның мазмұнын толық сипаттау мүмкін емес. Бірақ бұл тұжырымның экономикалық-статистикалық байланыстың жалпы мазмұнына қатысы жоқ. Эконометрикалық модельдің параметрлерінің нақтылы мазмұны оның түріне, уақыт және кеңістік бойынша өзгерісіне байланысты. Алғашқы мәлімегтердің ауытқу вариациясы және саны өзгерсе, сөзсіз эконометрикалық модельдің параметрлерінің мазмұны да өзгереді. Эконометрикалық модельдің параметрлерінің мән-жайын, мағынасын біліп алмайынша, оны тәжірибелік есептеулерге қолдануға болмайды.

Тек эконометрикалық модельдің параметрлерінің мазмұнын және сипаттамаларын толық білгенде ғана экономикалық-ста- тистикалық байланысты тәжірибеде тиімді қолдануға болады. Сонда ғана алынған математикалық заңдылықты толығымен іс жүзінде қолданып, тәжірибеде дәйекті шешімдер қабылданады.

Алынған модельді іс жүзінде қолдануда экономикалық талдау жасаушы, жоспарлаушы және басқарушы мамандарының рөлі зор және олар осы мәселені шешуде жетекші болуы тиіс.

